༈ རྩ་རྒྱུད་སྙིང་པོ་ཀྱཻ་རྡོར་དཀྱིལ་འཁོར་རྒྱས་པའི་བསྟོད་པ་ནི། རྩ་བ་དང་སྟེང་ནག་པོའི་
ཞལ། །དཀར་དང་དམར་པོ་གཡས་དང་གཡོན། །གང་གི་ལྷག་མའི་ཞལ་རྣམས་ནི། །ནག་པ་
-111-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
དེ་ལ་བདག་ཕྱག་འཚལ། །གླང་པོ་རྟ་བོང་གླང་རྔ་མོ། །མི་དང་ཤ་ར་ཝ་བྱི་ལ། །གཡས་པའི་
ཕྱག་བརྒྱད་ལ་གནས་པའི། །ཐོད་པ་འཛིན་ལ་བདག་ཕྱག་འཚལ། །ས་དང་ཆུ་དང་རླུང་དང་མེ། །
ཟླ་ཉི་གཤིན་རྗེ་གསང་བ་པ། །གཡོན་པའི་ཕྱག་བརྒྱད་ལ་གནས་པའི། །ཐོད་པ་འཛིན་ལ་
བདག་ཕྱག་འཚལ། །ཞབས་བཞི་པོས་ནི་བདུད་བཞི་པོ། །མཉམ་པར་མནན་ཞིང་གཅེར་བུ་
ཉིད། །ཉི་མར་ཞབས་གཡས་བརྐྱང་དང་བསྐུམ། །གར་མཛད་དེ་ལ་བདག་ཕྱག་འཚལ། །ཕྱག་
རྒྱ་དྲུག་གིས་རྣམ་པར་བརྒྱན། །ཐོད་སྐམ་ལྔ་ཡིས་དབུ་བརྒྱན་ཞིང༌། །རློན་པ་ལྔ་བཅུའི་དོ་ཤལ་
འཕྱང༌། །སྟག་ལྤགས་ཅན་ལ་བདག་ཕྱག་འཚལ། །ཨཾ་ལས་སྐྱེས་པའི་བདག་མེད་མ། །སྔོན་
མོ་གཡོན་ན་ཐོད་པ་འཛིན། །གཡས་པ་ན་ནི་གྲི་གུག་འཕྱར། །སྟག་ཤམ་གྲོལ་ལ་བདག་ཕྱག་
འཚལ། །གྀ་ལས་སྐྱེས་པའི་གོ་རཱི་ཤར། །ཡན་ལག་ནག་ཅིང་གཡོན་ན་ཉ། །གཡས་པ་ན་ནི་གྲི་
གུག་འཛིན། །ཚངས་པ་མནན་ལ་བདག་ཕྱག་འཚལ། །ཙི་ལས་སྐྱེས་པའི་ཆོམ་རྐུན་མ། །རྩོད་
ཀྱི་ཁ་དོག་ལྷོ་ཕྱོགས་སུ། །ཕྱག་ན་ཕག་དང་ཅང་ཏེའུ་བསྣམས། །དབང་པོ་མནན་ལ་བདག་
ཕྱག་འཚལ། །བཾ་ལས་སྐྱེས་པའི་སེར་མོ་ནུབ། །རོ་ལངས་མས་ནི་ཉེ་དབང་མནན། །གཡོན་ན་
ལྷུང་བཟེད་གཡས་པ་ན། །རུས་སྦལ་བསྣམས་ལ་བདག་ཕྱག་འཚལ། །གྷསྨ་རཱི་ནི་བྱང་གི་
སྒོར། །ལྗང་ཀུ་གྷཾ་ལས་བྱུང་བ་ཡི། །ཕྱག་ནི་སྦྲུལ་དང་ཐོད་པས་སྦྲེལ། །དྲག་པོ་མནན་ལ་
བདག་ཕྱག་འཚལ། །གཤིན་རྗེ་མནན་ཞིང་པཾ་ལས་བྱུང༌། །གཡོན་ན་དགྲ་སྟ་སེང་གེ་གཡས། །
དབང་ལྡན་དུ་ནི་འཇིགས་གཟུགས་མ། །ཕྱག་འཚལ་པུཀྐ་སཱི་སྔོ་ལ། །རི་ཁྲོད་མ་དཀར་ཤྀ
ལས་བྱུང༌། །མེ་རུ་གནོད་སྦྱིན་སྟེང་དུ་གནས། །གཡོན་ན་བསིལ་བྱེད་གཡས་པ་ན། །དགེ་སློང་
འཛིན་ལ་བདག་ཕྱག་འཚལ། །གཏུམ་མོ་ནམ་མཁའི་སྔོ་བསངས་མ། །སྲིན་པོར་ཙཾ་ལས་བྱུང་
བ་ཡི། །གཡོན་ན་ཐོང་པ་འཁོར་ལོ་གཡས། །ཕྱག་འཚལ་སྲིན་པོ་ཉེད་པ་ལའོ། །ཌཾ་ལས་སྐྱེས་
པའི་གཡུང་མོ་ནི། །རླུང་མཚམས་ཐགས་བཟང་རི་སྟེང་གཤེགས། །གཡོན་པ་སྡིགས་མཛུབ་རྡོ་
-112-

གསུང་ཐོར་བུའི་སྐོར་ལས། བསྟོད་ཚོགས་ཀྱི་རིམ་པ་བཞུགས། ༩༥༽
རྗེ་གཡས། །སྣ་ཚོགས་མདོག་ལ་ཕྱག་འཚལ་ལོ། །སྐྱིལ་དཀྲུང་ཕྱེད་པའི་གར་གྱིས་གནས། །
ཕྱག་རྒྱ་ལྔ་ཡིས་རྣམ་པར་བརྒྱན། །གཅེར་བུ་སྤྱན་གསུམ་ཐམས་ཅད་ལ། །བདག་ནི་གུས་པར་
ཕྱག་འཚལ་ལོ།།
།།